**Få det komplette overblik over OL-historien**

ALT OM OL fortæller de sjoveste og vildeste anekdoter fra OL-historien: maratonløberen, der får et lift i trænerens bil; gymnasten med træben, der vinder tre guldmedaljer; skytten, der vinder guld efter at fået sin hånd sprængt væk af en granat; den hidsige riffelskytte, der skyder sin konkurrent i foden; roeren, der vinder guld, selv om han stopper op for at lade en andefamilie passere; og den farvede Jesse Owens, der dominerer nazilegene ved Hitlers OL i Berlin 1936.

ALT OM OL beskriver også, hvordan OL gennem tiderne er blevet brugt politisk ved boykot og terroraktionen i München i 1972.

Særligt fokus er på de danske deltagere gennem OL-historien: 1936 i Berlin med svømmepigerne Ranghild Hveger og den blot 12-årige ”lille henrivende Inge”; sejlerlegenden Paul Elvstrøm; 1952 i Helsinki hvor polioramte Lis Hartel vinder sølv i dressur; 1960 i Rom med et dansk dødsfald og Henry Froms legendariske tyggegummitrick. Og ikke mindst håndboldpigerne, der vinder guld ved tre OL i træk.

Bagest i bogen er en komplet oversigt over de største medaljetagere samt alle danske medaljevindere ved samtlige OL.

Bogen indeholder desuden en lang række sjove facts og citater samt interview og en stor OL-quiz.

**ALT OM OL**

Af Erik Christian Larsen

99,95 kr. (vejl. pris)

80 sider

Forlaget Turbulenz

Udkommer den 16. april 2012

**Anmeldereksemplar**

For kommentarer, anmeldereksemplar, forside og uddrag fra bogen: kontakt Michael Jepsen, tlf.: 40 68 21 25, [michael@turbulenz.dk](mailto:michael@turbulenz.dk). Forsiden kan downloades på hjemmesiden [www.turbulenz.dk](http://www.turbulenz.dk)